Sveučilište u Zagrebu i ove godine tradicionalno organizira Smotru Sveučilišta koja će se održati od 17. do 19. studenoga 2016. u prostorima Studentskog centa u Zagrebu.
Smotra je namijenjena učenicima završnih razreda srednjih škola kako bi ih se obavijestilo o programima studija, nastavnim planovima, uvjetima smještaja, studentskom životu u Zagrebu i još mnogim drugim informacijama. Na Smotri će se predstaviti 31 fakultet, 3 umjetničke akademije te druga visoka učilišta iz Zagreba i Hrvatske. Posebna novost u ovogodišnjem programu je skup popularno znanstvenih i umjetničkih prezentacija pod nazivom Najbolje od Sveučilišta na kojem će nastavnici i studenti prezentirati teme koje su sastavni dio programa pojedinih studija kao i uspješne i atraktivne projekte umjetničkih akademija. Posjetiteljima će se besplatno dijeliti i Vodič za buduće studente za ak. god. 2017./2018.
Više o Smotri i njezinu programu možete pronaći klikom na sljedeću poveznicu: http://smotra.unizg.hr/program/